ഡി.ഡി.യു.ജി.കെ.വൈ. കോഴ്സ് പൂർത്തിയാക്കിയവർക്ക് സർട്ടിഫിക്കറ്റുകൾ വിതരണം ചെയ്തു

കൽപ്പറ്റ:  കേന്ദ്ര കേരള സര്‍ക്കാരുകള്‍ സംയുക്തമായി കുടുംബശ്രീ വഴി നടപ്പിലാക്കുന്ന ദീൻ ദയാൽ ഉപാധ്യായ ഗ്രാമീണ കൗശല്യ യോജന പദ്ധതിയിൽ  തൊഴിലധിഷ്ഠിത കോഴ്സ് പൂർത്തിയാക്കിവർക്ക് സർട്ടിഫിക്കറ്റുകൾ വിതരണം ചെയ്തു. വയനാട് സോഷ്യൽ സർവീസ് സൊസൈറ്റിയുടെ മാനന്തവാടി സെന്ററിൽ നിന്ന് കോഴ്സ് പൂർത്തിയ ക്കിയവരുടെ സംഗമവും ക്യാപിംഗ് സെറിമണിയും സർട്ടിഫിക്കറ്റ് വിതരണവുമാണ്  മാനന്തവാടി ഡബ്ല്യൂ.എസ്. എസ്. ഹാളിൽ നടന്നത്. പരിപാടി മാനന്തവാടി എം.എൽ.എ. ഒ.ആർ. കേളു  ഉദ്ഘാടനം ചെയ്തു. കുടുംബശ്രീ ജില്ലാ മിഷൻ കോഡിനേറ്റർ പി. സാജിത അധ്യക്ഷത വഹിച്ചു. മാഗസിൻ പ്രകാശനം മാനന്തവാടി രൂപ ത സോഷ്യൽ സർവ്വീസ് വിഭാഗം ഡയറക്ടർ ഫാ. പോൾ കൂട്ടാലയും സർട്ടിഫിക്കറ്റ് വിതരണം ഫ്രാൻസീസ്, രാജീവ് അഗസ്റ്റ്യൻ, എൻ.ജെ. ചാക്കോ എന്നിവരും നിർവ്വഹിച്ചു. മാനന്തവാടി ബ്ലോക്ക് പഞ്ചായത്ത് വൈസ് പ്രസിഡണ്ട് കെ.ജെ. പൈലി മുഖ്യാതിഥി ആയിരുന്നു. കുടുംബശ്രീ അസിസ്റ്റന്റ് ജില്ല മിഷൻ കോഡിനേറ്റർ കെ.ടി.മുരളി, ഡി. ഡി. യു. ജി.കെ.വൈ  ജില്ലാ പ്രോഗ്രാം മാനേജർ  അഭി.സി.ശേഖർ, റോബിൻ ജോസഫ് തുടങ്ങിയവർ പ്രസംഗിച്ചു. ബ്ലോക്ക് കോഡിനേറ്റർമാരായ സിഗാൾ, വൈശാഖ്, പ്രീത എന്നിവർ പരിപാടിക്ക് നേതൃത്വം നൽകി.

ചിത്രം... എം.ൽ.എ ഒ.ആർ.കേളു ഉൽഘാടനം ചെയ്യുന്നു.